b'\n_START_ARTICLE_\nTerezijanski kataster\n_START_PARAGRAPH_\nTerezijanski kataster je vrsta dav\xc4\x8dnega popisa, ki se je uveljavila v habsbur\xc5\xa1kih dednih de\xc5\xbeelah po dav\xc4\x8dnih reformah v letih 1748-1756, imenovan po takratni vladarici Mariji Tereziji. Napisan je v nem\xc5\xa1\xc4\x8dini. V katastru so bila popisana vsa rustikalna in dominikalna zemlji\xc5\xa1\xc4\x8da, sestavili pa so ga na podlagi zemlji\xc5\xa1kih gospostev. Zemlji\xc5\xa1\xc4\x8d \xc5\xa1e niso merili, ampak so njihovo velikost okvirno ugotavljali na podlagi velikosti pridelka, ki je temeljil na 6-letnem povpre\xc4\x8dju. Terezijanski kataster so dopolnjevali z RDA - rektificiranimi dominikalnimi akti, pri nas pa je v veljavi do uvedbe Jo\xc5\xbeefinskega katastra (1789-90).'